CELEX: 32014D0436
Language: bg
Date: 2014-07-04 00:00:00
Title: 2014/436/ЕС: Решение за изпълнение на Комисията от 4 юли 2014 година за определяне на финансовото участие на Съюза в разходите на Дания през 2013 г. за финансиране на спешни мерки за борба с инфлуенцата по птиците (нотифицирано под номер С(2014) 4439)

8.7.2014   
            
            
               BG
            
            
               Официален вестник на Европейския съюз
            
            
               L 199/7
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 4 юли 2014 година
   за определяне на финансовото участие на Съюза в разходите на Дания през 2013 г. за финансиране на спешни мерки за борба с инфлуенцата по птиците
   
      
         (нотифицирано под номер С(2014) 4439)
      
   
   (само текстът на датски език е автентичен)
   
      (2014/436/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2009/470/ЕО на Съвета от 25 май 2009 година относно разходите във ветеринарната област (1), и по-специално член 3, параграф 4 и член 4, параграф 1 от него,
   като има предвид, че:
   
               (1)
            
            
               В съответствие с член 84 от Регламент (ЕС, Евратом) № 966/2012 на Европейския парламент и на Съвета (2) поемането на задължение за разходи от бюджета на Съюза се предхожда от решение за финансиране, в което се установяват основните елементи на предполагащото разход действие и което е прието от институцията или от органите, на които институцията е делегирала правомощия.
            
         
               (2)
            
            
               С Решение 2009/470/ЕО се определят процедурите, уреждащи финансовия принос на Съюза при изпълнението на конкретни ветеринарни мерки, включително спешни мерки. В член 4, параграф 2 от посоченото решение се определят условията за получаване на участие на Съюза в ликвидирането на инфлуенцата по птиците, а в член 4, параграф 3 от посоченото решение се определя процентният дял от направените разходи, който се покрива от финансовото участие на Съюза.
            
         
               (3)
            
            
               В Регламент (ЕО) № 349/2005 на Комисията (3) се определят правилата за изплащане на финансовото участие от Съюза в спешните мерки за ликвидиране на някои болести по животните, включително инфлуенца по птиците. В член 7 от същия регламент се посочват документите, които подават държавите членки, за да поискат финансово участие, както и крайните срокове за подаването им.
            
         
               (4)
            
            
               В Решение за изпълнение 2013/775/ЕС на Комисията (4) се предвижда финансово участие на Съюза с оглед на разходите, направени от Дания през 2013 г. за спешни мерки за борба с инфлуенцата по птиците. Съгласно член 1, параграф 2 от посоченото решение за изпълнение размерът на финансовото участие на Съюза се определя в последващо решение. В член 2 от същото решение за изпълнение се предвижда на Дания да се изплати първия транш в размер на 33 000,00 EUR.
            
         
               (5)
            
            
               На 14 февруари 2014 г. Дания подаде официално искане за възстановяване, придружено от финансов отчет, оправдателни документи и епидемиологичен доклад за всяко стопанство, в което животните са заклани и унищожени. Искането за възстановяване е в размер на 67 667,39 EUR, След прегледа на подадените документи обаче беше счетено, че сумата от 5 468,85 EUR не е допустима за възстановяване съгласно условията на член 5 от Регламент (ЕО) № 349/2005.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Финансовото участие на Съюза в разходите, направени от Дания през 2013 г. за финансиране на мерките за ликвидиране на инфлуенцата по птиците, се определя на 62 198,54 EUR.
   Член 2
   Остатъкът за доплащане след приспадането на вече изплатения първи транш от финансовото участие в размер на 33 000,00 EUR се определя на 29 198,54 EUR.
   Член 3
   Адресат на настоящото решение, което по смисъла на член 84 от Регламент (ЕС, Евратом) № 966/2012 има силата на решение за финансиране, е Кралство Дания.
   
      Съставено в Брюксел на 4 юли 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 155, 18.6.2009 г., стр. 30.
   
      (2)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).
   
      (3)  Регламент (ЕО) № 349/2005 на Комисията от 28 февруари 2005 г. за определяне на правила относно финансирането от Общността на спешни мерки и на кампанията за борба с някои болести по животните съгласно Решение 90/424/ЕИО на Съвета (ОВ L 55, 1.3.2005 г., стр. 12).
   
      (4)  Решение за изпълнение 2013/775/ЕС на Комисията от 17 декември 2013 г. относно финансовото участие на Съюза с оглед на спешните мерки за борба с инфлуенцата по птиците в Германия, Италия и Нидерландия през 2012 г. и 2013 г. и в Дания и Испания през 2013 г. (ОВ L 343, 19.12.2013 г., стр. 44).